钦定古今图书集成/明伦汇编/官常典/第755卷 > 王励精 刘三策 赵嘉炜 卜大经 秦民
## 钦定古今图书集成/明伦汇编/官常典/第755卷 > 王励精 刘三策 赵嘉炜 卜大经 秦民

汤　朱蕴、罗　艾吾鼎　、郑梦眉　、单之宾、朱奉、

按《明外史忠义传》：“励精，蒲城人。崇祯中，由选贡生授
广西府通判。仁恕善折狱，岁凶，毁银带易粟，减价粜。
富人闻之，争出粟，价遂平。迁崇庆知州，多善政。十七
年，张献忠陷成都，州人惊窜，其家人劝之去，励精不
可，朝服北拜，又西向拜父母，从容操笔，书‘文信国成
仁取义’四语于壁。登楼缚利刃柱间，而置火药楼下”，
危坐以俟。俄报贼骑渡江，即命举火，火发触刃，贯胸
而死。贼叹其忠，敛葬之。其墨迹久逾新，涤之不灭。后
二十馀年，州人建祠奉祀。祀甫毕，壁即颓，远近叹异。
先是，十三年贼犯仁寿，知县鄱阳刘三策拒守。城陷，
不屈死。赠尚宝司丞。及是，贼陷郫县，主簿山阴赵嘉
炜守都江堰，贼诱降不从，投江死。陷绵竹，典史卜大
经与其仆缢死。他若荣县知县汉阳秦民汤、蒲江知
县江夏朱蕴罗、兴文知县汉川艾吾鼎、南部知县郑
梦眉、中江教谕摄剑州事单之宾，皆殉难。梦眉夫妇
并缢。蕴、罗、吾鼎阖家被难。宗室朱奉。由进士历官
御史。劾督师丁启睿诸疏，为时所称。时里居并及于
难。